יונה גודמן

הרב ד"ר יונה גודמן (נולד בשנת ה'תש"ך, 1960) הוא איש חינוך ישראלי, לשעבר מזכ"ל תנועת בני עקיבא וכיום מנהל חינוכי של מרכז ישיבות ואולפנות בני עקיבא. מרצה במכללת אורות ישראל וחבר מועצת החמ"ד.

 ביוגרפיה 
גודמן נולד בארצות הברית ובמהלך שנות ה-70 עלה לישראל. גדל בחיפה. בין השנים 1990–1993 שימש ראש מחלקת הדרכה של בני עקיבא. בשנים 1997–2000 שימש כמזכ"ל תנועת הנוער בני עקיבא.

גודמן עבד במרכז מהו"ת (מרכז היערכות להתמודדות בחירום) ישראל, שם ריכז את הליווי החינוכי-קהילתי של חלק ממפוני ההתנתקות ואת הסיוע החינוכי-רוחני לקהילות שנפגעו באירועי טרור.

החל משנת 1990 מלמד במכללת אורות ישראל ושימש בה במגוון תפקידים. כעת משמש כראש תחום חינוך אמוני וכן כראש המכון הגבוה ללימודי מנהיגות חינוכית ואמונה במכללה. בין עיקרי עיסוקיו היום: דרכים להעמקת החינוך היהודי והדתי, טיפוח זהות ציונית-דתית וניתוח תהליכים המתרחשים בחברה הציונית-דתית ואתגרי הורות של גיל הנעורים. רוב כתיבתו והרצאותיו מתמקדות בנושאים אלו.

גודמן מוציא לאור דף דו-שבועי בו מבט חינוכי ותורני על אתגרי חינוך חדשים, המכונה "בעין חינוכית" המופץ למנויים ולרשתות חינוך. ב-2012 הוציאה מכללת אורות ישראל את מאה המאמרים הראשונים כספר, אותו גודמן ערך, המכונה: "בעין חינוכית – מבט חינוכי-תורני על אתגרי חיינו המתחדשים". גודמן גם הגיש פינה בנושא חינוך באתר האינטרנט ערוץ 7.

גודמן נשוי ומתגורר בפדואל שבשומרון. בעתות חירום הוא משמש כדובר היישוב.

באפריל 2014 מונה על ידי הרב חיים דרוקמן למנהל החינוכי של מרכז ישיבות בני עקיבא. בסתיו אותה שנה הוציא לאור ספר בשם "ונקדשתי" המציע כיצד ללמד סוגיות הקשורות בתחום הצניעות לתלמידי ישיבות ואולפנות. בשנת 2021 הוציא לאור גרסה שנייה ומורחבת של הספר, עם מאמרים חדשים.

בשנת 2015 סיים את עבודת הדוקטורט שלו שנכתב בבית הספר לחינוך של האוניברסיטה העברית. העבודה עוסקת בדילמות אידאולוגיות בקרב צעירים דתיים-לאומיים ותמורות בזהותם, בדגש על יציאתם מהחממה החינוכית אל משעולי החיים.

באביב 2017 מונה למועצת החמ"ד בה שימש קדנציה מלאה עד 2022. בפרוץ מגפת הקורונה החל להפיץ טיפים על שימושים מתקדמים בזום, להם נרשמו מעל 6,000 מנויים. ריכוז הטיפים יצאו לאור כספר. עוסק רבות בממשקים בין בינה מלאכותית לחינוך בכלל וחינוך דתי בפרט - הן בינה מלאכותית כתובה (טקסטואלית) והן תמונות ואף מרצה על כך.

החל משנת הלימודים תשע"ח הוא מוציא לאור כל מוצאי שבת של תקופת הלימודים מאמר עם מבט חינוכי וערכי על אירועי אקטואליה, עליו מנויים כמה אלפי מנהלים, מחנכים ואנשי חינוך.

 קישורים חיצוניים 
 סדרת סרטוני "חינוך בראש"
 שיעורים מצולמים של הרב גודמן, באתר ערוץ מאיר
 מאות שיחות אודיו קצרות בחינוך של הרב גודמן
 מאמרים של הרב גודמן, באתר רמבי"ש
 סדרת הרצאות מצולמות למורים, על דרכי הוראת ציונות דתית במסגרת שיעורי מחשבת ישראל
 ריכוז עשרות מאמרי חינוך קצרים, של הרב גודמן בנושאים אקטואליים
 סדרת טלוויזיה של הרב גודמן בכבלים ערוץ 96: "מתחיל בחינוך"
 רגע של חינוך: סדרת שיחות אודיו בחינוך מערוץ 7, וריכוז רציף של כולן: כאן
 מאמרי חינוך על הורות למתבגרים - לב אבות
 נאום בכיכר רבין, באזכרה לראש הממשלה יצחק רבין
 הרצאות חינוך קצרות ברדיו גלי ישראל וברדיו דרום
 ראיונות רדיו בנושאי חינוך אקטואליים

 סדרת הרצאות עם הדרכה הורית להתמודדות עם גלישת ילדים באתרים פורנוגרפיים: 1, 2, 3.
 לקט ראיונות בנושאי חינוך ברדיו גלי ישראל (מראיין - הרב אלישע אבינר)
 ראיון בערוץ 2: הטלפון הסלולרי כאתגר חינוכי - לאור דמותו של אברהם אבינו
 ראיונות בנושא חינוך אקטואליים

 סדרת "חינוך מהבית" - תשפ"ב, בערוץ 7: שיחות וידאו שבועיות בנושאי חינוך
 גרסה מקוונת של הספר 'ונקדשתי'
 כל הכתבות על הרב יונה גודמן, באתר ערוץ 7

 הערות שוליים 

קטגוריה:מזכ"לי בני עקיבא
קטגוריה:ישראלים ילידי ארצות הברית
קטגוריה:עולים בשנות ה-1970
קטגוריה:ציונות דתית: אנשי חינוך
קטגוריה:חברי רשת מעוז
קטגוריה:פדואל: אישים
קטגוריה:סגל מכללת אורות ישראל
קטגוריה:ישראלים שנולדו ב-1960